Viborger Samler, 1815-06-22
I Gaar holdtes Forsamlingen paa Manmarken, Monitøren har Møie med at beskrive den store Stads det skeede med. Følgende er et Uddrag deraf : Ved Dagens Komme dundrede Kanonerne fra Jnvaliderhuset, Fortet Vinennes og Høiene omkring Paris. Bonapartes Throne hævede sig i Midten, af en stor Halvsirkel, hvor der sadde 15000 Mennesker paa Bænke til høire og venstre, den tredie Deel foran var aaben. J Midten stod et ophøiet Alter. 100 Favne derfra stod en fristaaende Throne. Saasnart Bonaparte kom og satte sig paa Thronen, hørtes et stort Jubelskrig. Derpaa læstes Messen af Ærkebispen af Tours og 5 andre Bisper. Derpaa nærmede 500 Deputerede af Centraldeputationerne og Valgkollegierne sig Thronen og holdte en Tale i det franske Folks Navn. Rigsertskantsleren proklameerte derpaa, at Tillægsakten til Constitutionen var antagen af 1 Million 28635. Stemmer og, at kun 4206 Stemmer vare imod den. Akten blev eenstemmig antagen og en Herold udraabde: "J Keiserens Navn erklærer jeg, at Tillægsakten til Rigets Grundlov er antagen af det franske Folk Overkammerherren lod derpaa bringe et Bord for Thronen hvorpaa Aften laae. Erts, kantsleren rakde Prinds Joseph en Pen, som denne rakde Keiseren, der underskrev Aften til Bekjendtgjørelse. Derpaa satte Bonap. Hatten paa, satte sig og holdt en Tale, der varede i 5 Minuter, hvori han sagde, Som Keiser, Consul og Soldat har jeg alt af Folket. Det var i Lykke og Ulykke paa Valpladsen, i Raadet, og paa Thronen, ja i Landflygtighed fra Frankrig den eneste og bestandige Gjenstand for mine Tanker og Handlinger. Som hiin Kong Codrus i Athen har jeg opofret mig for mit Folk i det Haab at see det Løvte opfyldt: at bevare Frankrigs Jntegritet, dets Ære og Rettigheder. - Jeg har tidlig erfaret, at de Fyrster, som miskjende alle Grundsætninger, som have traadt den offentlige Mening og saamange Folkefærd dyrebareste Vel under Fødder, ville paaføre os Krig. De agte at forstørre Nederlandene, give det alle vore nordlige Grændsefæstninger til Værn og for at ligne deres Stridigheder, dele Lothringen og Elsass imellem sig o. s. v. Franske, saasnart vi have afværget disse uretfærdige Angreb, og naar Europa indseer hvad den skylder 28 Mill. Franskes Rettigheder og Uafhængighed, skal en formelig Lov, efter den nu antagne Akts Former, forene vore forskjellige adspredte Grundlove. Franske, min Villie er Folkets Villie, mine Rettigheder dets; min Ære, Berømmelse og Lykke kan kun være Frankrigs." Erkebispen af Bourgs nærmede sig derpaa Thronen og rakde knælende Bonaparte det nye Testamente som derpaa soer: "Jeg sværger at holde og lade holde Rigets Constitutioner, derpaa traadte Ertskantsleren til Thronens Fod og soer Constitutionen og Keiseren Troskab. - Hele Forsamlingen gjentog: "Ve sværge det!" Jmens Talen varede og Eden aflagdes, sadde Medlemmerne af Centraldeputationen paa Thronens Trappetrin. Derpaa blev siungen To Deum. Derpaa lagde Bonaparte Keiserkappen af og fremstod i Uniform paa Thronens forreste Trin da Ørnene skulle uddeles. Trommerne sloge Generalmarschen og han sagde: Soldater af National garden, Land- og Søemagten, Jeg betroer Eder de Keiserlige Ørne med Nationalfarverne; Sværger af forsvare dem med Eders Blod mod Frankrigs og Thronens Fiender, sværger at det altid skal være Eders Foreningspunkt, derpaa lød fra alle Kanter Raabet: "Vi sværge det!" Derefter besteeg Bonaparte en anden Throne, som var opreist midt paa Marspladsen og uddeelte som Oberst for Nationalgarden og Garden Fahnerne. Tropperne rykkede Bataillons- og Eskadronviis frem, omgave Thronen, og aflagde Eden efter en kort Tiltale af Bonaparte. De defileerte siden forbi ham og bestode af 50000 Md. hvoraf 27000 var Nationalgardere. Derpaa drog han tilbage til Slottet. Ved hans Vogn redeMarskallerne Soult, Ney, Jourdan og Grouchy, ogsaa Marskall. Massena, Oudinot, Lefebre, Kellermann, Moncey og Serrurier vare i hans følge. Bonaparte var iført en Tunica og en rød Fløiels Kappe. Hans Brødre Joseph, Hieronymus og Lucian vare ligeledes i Tunica og hvide Fløiels Kap. per broderede med Guld. Da han kom, reiste bele Forsamlingen af 15 til 20000 Mennesker sig og de 300 Officerer svingede Ørnene i Luften.